**40. Építsünk működő vulkánt!**

**Anyagok**

liszt

konyhasó

étolaj

ételfesték

mosogatószer

nátrium-hidrogén-karbonát (szódabikarbóna)

étkezési ecet

víz

**Eszközök**

mérőcsésze

fakanál

tál

műanyag flakon, 500 cm3-es

nagyobb műanyag tálca

evőkanál

**A kísérlet végrehajtása**

Először a só-liszt masszát kell elkészíteni. Keverj össze ½ csésze lisztet, ½ csésze konyhasót, 1 evőkanál étolajat és ½ csésze vizet egy nagy tálban. Kézzel addig gyúrd, amíg csomómentes nem lesz. Ha szükséges adj hozzá még vizet. Egy műanyag flakont állíts egy nagy tálcára. A só-liszt masszát rakd úgy a műanyag flakon köré, hogy se a száját ne tömd el, se a flakonba ne kerüljön massza. Töltsd majdnem tele a flakont vörös festékkel megszínezett meleg vízzel. Tegyél a vízbe néhány csepp folyékony mosogatószert. Szórj a flakonba 1 evőkanál szódabikarbónát. Önts lassan ételecetet a flakonba és gyorsan lépj hátra! Figyeld meg, hogy mi történik.

**Tapasztalat**

**Magyarázat**

**Biztonsági tudnivalók és hulladékkezelés**

* Vigyázz, hogy a heves gázfejlődéskor szemetekbe, ruhátokra ne fröccsenjen sav.

**Forrás:**

* Riedel Miklós; Rózsahegyi Márta; Szalay Luca; Wajand Judit: Tanulói feladatlapok *A kémiai kísérletek az általános iskolákban* című jegyzethez. Alkotó szerkesztő: Szalay Luca. ELTE, Budapest, 2016.